《谢阮儒隐为画墨梅床屏》
宋代·王迈

想当争衣盘礴下笔时，吸取清气入肝脾。
先融雪岭作墨黑池，坐变秋阳成春晖。
使我初见浑不疑，旋觉风骨全是颜容非。
恍如晏支马上坐明妃，缁尘生汗白玉肌。
又如鸱夷船底载西子，烟波惨淡双蛾眉。
雪堂仙去渺莫追，补之位置传者谁。
君今此宝世间希，茫端寒燠巧推移。
花神上诉真宰悲，何为苦泄造化机。
我有东绢滑如指，装潢为屏作枕帏。
平章众画何品宜，笑我嗜好与君相背驰，
不爱崇桃积李斗芳菲。请君快扫横斜竹外枝，
岁寒心事正要渠相知。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。